钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 八声甘州〈中秋〉 张镃
## 钦定古今图书集成/历象汇编/岁功典/第072卷 > 水调歌头〈桂林中秋〉 张孝祥 > 八声甘州〈中秋〉 张镃

叹流光迅景，百年间、能醉几中秋。正凄蛩响砌，惊乌
翻树，烟澹𬞟洲。谁唤金轮出海，不带一云浮。才上青
林顶，俄转朱楼。　人老欢情已减，料素娥信我，不为
闲愁。念几番清梦，常是故乡留。倩风前、数声横管，叫
玉鸾、骑向碧空游。谁能顾，黍炊荣利，蚁战仇雠。